

Číslo spisu: NBS1-000-096-859

Záznam číslo: 100-000-719-110

V Bratislave, dňa 11.06.2024

## ZÁPISNICA Z VYHODNOTENIA PONÚK ČASŤ „Všeobecná časť“

|  |  |
| --- | --- |
| **Názov verejného obstarávateľa:** | **Národná banka Slovenska** |
| **Sídlo verejného obstarávateľa:** | Imricha Karvaša 1, 813 25 Bratislava |
| **Predmet / názov zákazky:** | **Organizácia podujatia EFA 2024 – European Finance Association, 51st Annual Meeting 21. - 24. August 2024 – Večerná časť** |
| **Postup verejného obstarávania:** | Nadlimitná zákazka, § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), postupom podľa § 66 ods. 7 písm. b) ZVO |
| **Legislatívny rámec:** | V súlade s § 52 zákona o verejnom obstarávaní |
| **Označenie v Úradnom vestníku EÚ a vo**  **Vestníku VO vedeného ÚVO:** | Oznámenie o vyhlásení verejného obstarávania v Úradnom vestníku EÚ č. 75/2024 zo dňa 16.04.2024 pod číslom 224501-2024 a vo Vestníku verejného obstarávania 75/2024 zo dňa 17.04.2024 pod číslom 10503-MSS. |
| **Lehota na predkladanie ponúk:** | 10.05.2024, 10:00 hod., 24.05.2024, 23:59:59 (lehota pre zaslanie hesiel na odheslovanie ponúk Všeobecná časť) |
| **Miesto zasadania komisie:** | Prezenčne v zasadačke NBS BA\_07\_022 + per rollam |
| **Dátum a čas zasadania komisie:** | 27.05.2024, o 11:00 hod., 11.06.2024 o 9:00 hod. |

1. **Identifikácia uchádzačov, ktorí predložili ponuku**

|  |  |  |
| --- | --- | --- |
| **Ponuka č.** | **Obchodné meno/názov, sídlo/miesto**  **podnikania a IČO uchádzača** | **Dátum a čas predloženia ponuky** |
| 1. | VIVA EVENTS, s.r.o.  Kľukatá 41, 821 05 Bratislava - mestská časť Ružinov  IČO: 51154765 | 09.05.2024 22:13:24 |
| 2. | MW PROMOTION, spol. s r.o.  Komenského 2375/36, 960 01 Zvolen  IČO: 31620124 | 10.05.2024 07:15:08 |
| 3. | CREATIVE PRO a.s.,  Matúšova 56/A, 811 04 Bratislava – mestská časť Staré mesto  IČO: 35968702 | 10.05.2024 08:19:53 |
| 4. | MONARCH, akciová spoločnosť  Drotárska cesta 56, 811 02 Bratislava  IČO: 31325645 | 10.05.2024 09:30:42 |
| 5. | E-MOTION s.r.o.  Betliarska 8/A, 851 07 Bratislava  IČO: 35732105 | 10.05.2024 09:44:43 |
| 6. | MERTEL, s. r. o.  Skalná 11, 811 01 Bratislava - mestská časť Staré mesto 811 01  IČO: 35967412 | 10.05.2024 09:51:33 |
| 7. | GUARANT International spol. s r.o.,  Českomoravská 2510/19, Libeň, 190 00 Praha  IČO: 45245401 | 10.05.2024 09:58:55 |
| 8. | LEOPARD PRODUCTION, s. r. o.  Sreznevského 3, 831 03 Bratislava  IČO: 44387407 – ponuka predložená po uplynutí lehoty na predkladanie ponúk | 10.05.2024 10:02:03 |

1. **Zoznam uchádzačov, ktorých ponuka nebola vyhodnocovaná**

Uchádzač (ponuka) č. 8 – LEOPARD PRODUCTION, s. r. o., Sreznevského 3, 831 03 Bratislava, IČO: 44387407.

Podľa systémových záznamov v systéme JOSEPHINE bola ponuka predložená v čase 10:02:03, t. j. po uplynutí stanovenej lehoty na predkladanie ponúk.

Podľa § 49 ods. 3 písm. a) zákona o verejnom obstarávaní ponuka predložená po uplynutí lehoty na predkladanie ponúk sa nesprístupní, ak je predložená v elektronickej podobe. V súlade s týmto zákonným ustanovením predmetná ponuka nebola sprístupnená (otvorená) a nebola ani hodnotená.

1. **Vyhodnotenie ponúk predložených v lehote na predkladanie ponúk :**

V súlade s požiadavkou uvedenou v súťažných podkladoch mali byť ponuky uchádzačov pre časť „Všeobecná časť“ zaheslované. Po vyhodnotení ponúk v časti Koncept boli uchádzači vyzvaní prostredníctvom komunikačného modulu na predloženie hesiel, aby bolo možné sprístupniť obsah ponúk „Všeobecná časť“. Ponuky všetkých uchádzačov, ktorí predložili svoju ponuku v lehote na predkladanie ponúk boli sprístupnené.

Komisia na vyhodnotenie ponúk (ďalej ako „komisia“) pristúpila k zostaveniu poradia na základe kritérií na vyhodnotenie ponúk. Návrhy cien uchádzačov z časti „Všeobecná časť“ boli dosadené do hodnotiaceho vzorca pre kritérium najnižšej ceny a každému uchádzačovi bolo priradené príslušné bodové hodnotenie (max. 70 bodov).

|  |  |  |  |
| --- | --- | --- | --- |
| **Ponuka č.** | **Uchádzač** | **Ponuková cena** | **Body** |
| 1. | VIVA EVENTS, s.r.o.. | 223 516,00 | 61,56 |
| 2. | MW PROMOTION, spol. s r.o. | 247 615,62 | 55,57 |
| 3. | CREATIVE PRO, s.r.o. | 223 953,24 | 61,44 |
| 4. | MONARCH, akciová spoločnosť | 230 041,04 | 59,82 |
| 5. | E-MOTION s.r.o. | 236 970,15 | 58,07 |
| 6. | MERTEL, s. r. o. | 230 579,10 | 59,68 |
| 7. | GUARANT International spol. s r.o., | 196 572,85 | 70 |

Následne komisia sčítala body pridelené za obe hodnotiace kritériá (kvalita konceptu a najnižšia cena) a zostavila nasledovné výsledné poradie:

|  |  |  |  |  |
| --- | --- | --- | --- | --- |
| **Poradie** | **Uchádzač** | **Počet bodov “Koncept” (max. 30)** | **Počet bodov “Všeobecná časť” (max. 70)** | **Celkový počet bodov (max. 100)** |
| **1.** | **VIVA EVENTS, s.r.o.** | **21,5** | **61,56** | **83,06** |
| 2. | CREATIVE PRO a.s., | 18 | 61,44 | 79,44 |
| 3. | MONARCH, akciová spoločnosť | 19,4 | 59,82 | 79,22 |
| 4. | MERTEL, s. r. o. | 15,5 | 59,68 | 75,18 |
| 5. | GUARANT International spol. s r.o., | 4,5 | 70 | 74,5 |
| 6. | E-MOTION s.r.o. | 13 | 58,07 | 71,07 |
| 7. | MW PROMOTION, spol. s r.o. | 15,3 | 55,57 | 70,87 |

V súlade s § 66 ods. 7 písm. b) ZVO komisia ďalej vyhodnocovala ponuku, ktorá sa umiestnila na prvom mieste - ponuka č. 3 uchádzača **VIVA EVENTS, s.r.o.**

Po podrobnom oboznámení sa s touto ponukou komisia neidentifikovala nezrovnalosti týkajúce sa splnenia požiadaviek na predmet zákazky podľa § 53 ZVO, obsahových náležitostí predložených dokumentov, ako aj podmienok účasti podľa § 40 ZVO, ktoré by si vyžadovali využitie inštitútu vysvetlenia. Komisia preto priamo pristúpila k úplnému vyhodnoteniu ponuky.

**Posúdenie splnenia požiadaviek v zmysle § 53 ZVO**

Komisia na úvod skonštatovala, že ponuka nejaví známky mimoriadne nízkej ponuky a ani nie sú z povahy veci naplnené predpoklady podľa § 53 ods. 3 ZVO (ide o reverznú verejnú súťaž a ani nešlo o najnižšiu ponukovú cenu).

S ohľadom na predloženú ponuku komisia skonštatovala, že požiadavky na predmet zákazky považuje za splnené.

Zábezpeka nebola vyžadovaná.

Pre úplnosť komisia skonštatovala, že nedošlo k naplneniu žiadneho z dôvodov na vylúčenie ponuky podľa § 53 ods. 5 ZVO.

Na základe toho komisia pristúpila k posúdeniu splnenia podmienok účasti a neexistencie dôvodov na vylúčenie podľa § 40 ZVO.

**Posúdenie splnenia podmienok v zmysle § 40 ZVO**

**Osobné postavenie**

Úspešný uchádzač preukázal splnenie podmienok účasti osobného postavenia zápisom do zoznamu hospodárskych subjektov pod registračným číslom č. zápisu 2024/4-PO-G7040, ktorý je platný do 23. 04.2027. Lustráciou „internetového“ výpisu z obchodného registra (www.orsr.sk) bolo zistené, že rozsah osôb oprávnených konať za uchádzača je totožný s osobami, za ktoré boli predkladané doklady na účely zápisu do zoznamu hospodárskych subjektov. Lustráciou zoznamu dlžníkov na webovom sídle Sociálnej poisťovne a zdravotných poisťovní bolo zistené, že uchádzač ku dňu 11.6.2024 nie je evidovaný v žiadnom zo zoznamov dlžníkov. Uchádzač sa napokon nenachádza ani v zozname osôb s uloženým zákazom účasti vedenom ÚVO a ani v zozname právoplatne odsúdených právnických osôb vedenom GP SR.

Vzhľadom na uvedené, údaje z verejne dostupných registrov nezaložili pochybnosti o relevantnosti údajov zapísaných v zozname hospodárskych subjektov.

Komisia tak skonštatovala splnenie podmienok účasti osobného postavenia.

**Finančné a ekonomické postavenie**

Splnenie požiadavky na minimálnu výšku obratu v oblasti predmetu zákazky (600 000 eur súhrnne za predchádzajúce tri roky) komisia overila prostredníctvom hodnôt referenčných zákaziek v predchádzajúcich troch rokoch, ktoré uchádzač predložil v zozname na účely preukázania podmienky podľa § 34 ods. 1 písm. a) ZVO. Hodnota predmetných plnení za sledované referenčné obdobie prekročila požadovanú hodnotu 600 000 eur.

Komisia tak skonštatovala splnenie podmienok účasti finančného a ekonomického postavenia.

**Technická alebo odborná spôsobilosť**

Verejný obstarávateľ požadoval splnenie podmienok účasti týkajúcich sa technickej alebo odbornej spôsobilosti podľa § 34 ods. 1 písm. a) zákona o verejnom obstarávaní a podľa bodu 36.1.1 súťažných podkladov.

Úspešný uchádzač predložil zoznam obsahujúci organizáciu 21 podujatí pre 10 odberateľov, pričom niektoré podujatia sa konali počas viacerých rokov požadovaného referenčného obdobia.

Z uvedeného počtu bolo 15 podujatí označených ako podujatia pre viac ako 300 účastníkov. Obsahom referencií pritom bolo aj uvedenie, že podujatia zahŕňali aj zabezpečenie nábytku, osvetľovacej a ozvučovacej techniky a cateringu v rôznych kombináciách (niektoré aj kumulatívne). Uchádzač na preukázanie podmienky účasti osobitne označil napr. podujatia:

* „Trend Top“ pre odberateľa News and Media Holding a.s., uchádzač podľa obsahu referencie zabezpečuje plynulý chod celého podujatia a má na starosti všetky aspekty organizácie, od kreatívneho nápadu, dramaturgie, prípravy až po realizáciu, vrátane: scénickej stavby, scenára, videodokrutiek, grafík a ostatných tlačovín, dizajn podujatia, zabezpečenie ozvučovacej a osvetľovacej techniky ako aj cateringu a nábytkového zariadenia priestorov podujatia
* Ceny Nadácie Tatra banky pre odberateľa Tatra banka a.s., uchádzač podľa obsahu referencie zabezpečuje plynulý chod celého podujatia a má na starosti všetky aspekty organizácie, od pozvánok a pozvánkového systému, kreatívneho nápadu, dramaturgie, prípravy až po realizáciu, vrátane: scénickej stavby, scenára, réžie, videodokrutiek, grafík a ostatných tlačovín, dizajn podujatia, zabezpečenie ozvučovacej a osvetľovacej techniky ako aj cateringu a nábytkového zariadenia priestorov podujatia.

Komisia naopak neakceptovala plnenia, ktoré uchádzač označil, že ich realizoval pre seba vo vlastnej réžii, t.j. sám bol organizátorom/dodávateľom aj odberateľom.

Podmienku účasti podľa § 34 ods. 1 písm. g) ZVO podľa bodu 36.1.2 súťažných podkladov uchádzač preukázal prostredníctvom svojej interných kapacít:

* p. Miriam Kordošovej
* 2017 – súčasnosť Projektový manažér & Senior Account Manažér
* 2015 – 2017 Senior Account manažér, Viva Musica agency s.r.o
* 2001 - 2015 Senior Account manažér | Monarch, s.r.o.
* 2003 – 2009 Projektový manažér | Monarch PR, s.r.o.
* 1998 - 2001 Manažér pre eventy a sponzoring| GLOBTEL a.s
* p. Štefana Čermáka
* 2017 - teraz Projektový manažér & Key Account Manager
* 2020 – 2023 Key Account Manager GRANDEN s.r.o
* 2013 - 2017 Key Account Manager Viva Musica agency s.r.o

Na účely podmienky účasti podľa § 34 ods. 1 písm. l) ZVO podľa bodu 36.1.3 súťažných podkladov uchádzač uviedol, že v plnej miere:

* catering zabezpečí prostredníctvom spoločnosti SHARKAM B&B CATERING s.r.o., Krokusová 20243/3, 821 07 Bratislava,
* ozvučovaciu a osvetľovaciu techniku zabezpečí prostredníctvom spoločnosti TLpro s.r.o, Janka Kráľa 43, 936 26 Starý Tekov,
* nábytky, mobiliár a dekorácie zabezpečí prostredníctvom spoločnosti mima production, s.r.o., Martinčekova, 821 09 Bratislava.

Na základe vyššie uvedených skutočností verejný obstarávateľ vyhodnotil, že **uchádzač splnil stanovené podmienky účasti, týkajúce sa technickej alebo odbornej spôsobilosti podľa § 34 zákona o verejnom obstarávaní.**

Na záver hodnotenia komisia uvádza, že **žiadna z predložených ponúk nebola vylúčená** (a to vzhľadom aj na reverzný charakter verejnej súťaže). Z tohto dôvodu **nie je relevantné uvádzať zoznam vylúčených uchádzačov** a **dôvody vylúčenia mimoriadne nízkych ponúk**.

1. **Záver**

Komisia za **úspešného uchádzača označila VIVA EVENTS, s.r.o, Kľukatá 41, 821 05 Bratislava - mestská časť Ružinov IČO: 51154765** a odporučila s ním uzavrieť zmluvu. Na základe vyššie uvedeného vyhodnotenia budú vyhotovené oznámenie a informácia o výsledku v zmysle § 55 ZVO a zaslané uchádzačom a publikované podľa predmetného zákonného ustanovenia.

Žiaden z prítomných členov komisie nevzniesol námietku voči priebehu zasadania komisie.

Prítomní členovia komisie vyhlasujú, že táto zápisnica zodpovedá skutočnosti.

**Prítomní členovia komisie:**

S právom vyhodnocovať ponuky

1. Eva Gonçalves
2. Jana Langerová
3. Tomáš Lepieš
4. Martin Lipovský
5. Ján Onda

Bezpráva vyhodnocovať**:**

|  |  |
| --- | --- |
| 1. | Lucia Gašparová |
| 2. | Ivan Holič |

## Tajomník komisie

## Adrián Zvara